**5-ки класска төрээн чогаал кичээлиниӊ технологтуг картазы**

**Кичээлдиӊ темазы:**  “Балыкчы Багай-оол” деп тоол.

**Кичээлдиӊ хевири:** чаа тема тайылбыры

**Сорулгалары:**

1. **Өөредиглиг:**  тоолду аянныг номчуп, кол утказын тодарадыр;
2. **Сайзырадыглыг:** маргылдаалыг чергелиг айтырыглар дузазы-биле бодун дидим алдынарынга, бодалдарын чурумчударынга, харыыларныӊ хөй янзы болдурарынга чедирип, харылзаалыг аас чугаазын сайзырадыр.
3. **Кижизидилгелиг:** төлептиг чоруктарга болгаш ажыл-херектерге кижизидер;

**Кичээлдиӊ дерилгези:** 5-ки класстыӊ өөредилге ному, төрээн чогаалга ажылчын кыдырааштар Л.Х.Ооржак, Кызыл – 2014 ч., тыва чогаалчыларныӊ уругларга номнары.

**Өөредиглиг курлавыры:**

1. Өөредилге ному. 5 класс. М.А.Күжүгет., Л.Х.Ооржак., Е.Т.Чамзырын., А.С.Шаалы. Кызыл – 2013
2. Методиктиг сүмелер. Бешки класстыӊ «Төрээн чогаал» ному-биле ажылдаар башкыларга дуза. В.С.Кызыл-оол, Д.С.Куулар. Кызыл – 1992.
3. Бешки класстыӊ «Төрээн чогаал» ному-биле ажылдаар башкыларга дузалал материал. З.О.Шожал. Кызыл – 2014.
4. Төрээн чогаалга ажылчын кыдырааш. Л.Х.Ооржак. Кызыл – 2014.
5. http//тывадыл.рф.

**Педагогтуг технология:** Медээ-коммуникативтиг технология, кадыкшылды камгалаарыныё, номчуп, бижип тургаш сайгарылдыр боданырын сайзырадырыныӊ технологиязы (НБСБС азы РКМЧП).

|  |  |  |  |
| --- | --- | --- | --- |
| **Кичээлдиӊ тургузуу** | **Башкыныӊ кылыр ажылы** | **Өөреникчилерниӊ кылыр ажылы** | **Кандыг түӊнелдерни чедип ап болурул?**  **(БӨА азы УУД)** |
| **I.Кичээлдиӊ эгезин организастаары** | Кады демниг ажылдаарыныӊ байдалын тургузар.  (*Уругларныӊ кыдырааштарын болгаш номнарын четчелээр).*  Кыдырааштарынга ай, хүннү бижидер. | Башкы-биле мендилежир. Кандыг-бир медээни хүлээп алырынга бодун белеткээр.  *Кыдырааштарын болгаш номнарын четчелеп, кичээлге белеткенир.*  Кыдырааштарынга ай, хүннү бижиир. | Чугаа сайзырадырыныӊ БӨА – эки сеткилдиг, ажыл-ишчи харылзаа тударынга белеткээри, башкызын болгаш эштерин дыӊнап билири |
| **II.Бажыӊга онаалга хыналдазы.** | 1. Беседа.   - Аас чогаалы деп чүл? «Фольклор» деп сөстүӊ утказын тайылбырлаӊар.  - Аас чогаалыныӊ жанрлары барыл?  - Улустуӊ аас чогаалы биле чечен чогаалдыё аразында кандыг ылгалдар болгаш холбаалар барыл?  - Улустуӊ аас чогаалын чүге үнелеп турар бис?   1. Онаалгазын хынаар. | Башкыныӊ айтырыгларынга харыылаар.  Өөренип алган дүрген-чугааларын чугаалаар. | Чугаа сайзырадырыныӊ БӨА – бердинген даалгага дүүштүр бодунуӊ харыызын шын, тода дамчыдып билири |
| **III. Чаа билиглиг болурун чидиглендирери (Актуализация)** | 1. Дүрген чугаа-биле ажыл. (Развитие дикции: работа со скороговоркой).  - Карась, в лаз не лазь. - Застрял в лазе карась.  - номчуур. (прочитать) - баштай оожум – оон дүрген номчуур (тихо —> громко) - оожум – дүрген – дыка дүрген (медленно-быстро-быстрее) Тыва дылда балык дугайында кандыг дүрген чугаа билир силер, уруглар?   1. Чурук-биле ажыл. Балыктап олурар кижи чуруу көргүзер.   - Чүнү чураан-дыр?  -Балыкчыныӊ олчазы чүү болурул?  - Өөренир тоолувустуӊ маадырыныӊ дугайында чүнү даап бодап чугаалап болур силер? Ооӊ олчазы кандыг болган деп бодап тур силер?  - Тоолда оон өске кандыг маадырлар бар деп бодап тур силер?  - Чүнүӊ дугайында тоол номчуур-дур бис? | Уруглар дүрген чугааны башкыныӊ айтып бергени-биле номчуур.  Уругларныӊ харыызы  - Балыктап олурар кижини  - Балык  Боттарыныӊ бодалдарын чугаалаар  - Ийе  - Балыкчы дугайында | Билип алырыныӊ БӨА: кичээлдиӊ тема, сорулгаларын тодарадып билири |
| **IV.Чаа теманыё тайылбыры.** | 1. Словарь-фразеоллогтуг ажыл. Бөлүктерге чарлып алгаш, дараазында сөстерниӊ утказын тайылбырлыг словарьдан тып, чаа сөстүӊ утказын аразында сүмележип, сайгарар.   Шавы – ламаныӊ өөреникчизи, дузалакчызы.  Сагыл-саӊмарлыг – шажын даӊгырактыг.  Ширилеп каан – дуй көктеп каан.  Аптара – эт-херексел сугар ыяш сава.  Шо – төлгелээр сөөк.  Хүрүм – ламаларныӊ азалар коргудар кылыы.  Төре – күрүне, эрге-чагырга.  Тоолгаадыр – ижин аартыр.  Даӊгына – кайгамчык чараш кыс.  Сандан - үнелиг, быжыг ыяш.  Олчалаткан – эжелеткен.  “Хылдыӊ кырында, бижектиӊ бизинде” – быжыг сөстер каттыжыышкыны. Нарын, берге өлүмнүг байдалда кирген дээн.   1. Ном-биле ажыл. Тоолдуӊ аянныг номчулгазы. 2. Кол маадырларныӊ аажы-чаӊын тодарадыры. 3. Айтырыглар-биле ажыл.   -Бо тоолда чон кандыг күзелин илередип, кымнарны кочулап шооткан деп бодап тур силер?  -Тоолдуӊ үнелиг чүүлү кандыгыл?  3. Башкыныӊ чижек үнелели:  Тыва улус тоолдарынга ядыы, бөдүүн кижилерни алдаржыдып, оларны бергелерни эртип чорааш, тиилелгени чедип ап шыдаарын көргүзүп турар.  “Балыкчы Багай-оол” деп тоолда шаанда ядыы чон эрге-шөлээ чок, караӊгы-бүдүүлүк дарлалга чурттап чорза-даа, дарлакчыларны көөр хөөн чок болуп, оларны мерген угааны-биле тиилеп чораан деп бодал илереттинген. Караты-Хаан болгаш ламаныё овур-хевирин тавартыр мегечи, кажар, кортук болгаш бодунга эмин эрттир ынак кижилерни чон шоодуп турар.  “Балыкчы Багай-оол” – кижилерни шынчы, эп-найыралдыг болгаш туруштуг болурунга өөредип турар тоол. | (Обсуждают, полученное задание – слово. Пользуются Толковым словарём и сносками на страницах учебника.  Зачитывают значение слов).  Кыдырааштарынче бердинген сөстерниӊ утказын бижип алыр.  Тоолдан үзүндүнү каш өөреникчи тода номчуур  Кижи бүрүзү бот хуузунда кол маадырларныӊ аажы-чаӊын тодарадыры.  Айтырыгларга харыылаар  Башкыныӊ үнелелин кичээнгейлиг дыӊнаар, аӊаа хамаарышкан бодалдарын илередиринге белеткенир. | Бот-хуузунуӊ БӨА:өөреникчиниӊ бодунуӊ туружу, бодалы; өөредилгеге сонуургалы; бот-идепкейи, бот-медерели; бодунуӊ мурнунда салган сорулгазын, оон чүнү манап турарын медереп билири; бүгү кичээнгейни кичээлче углаары; номга ынакшылды оттурары, ону үнелеп билири |
| **V.Кадыкшыл минутазы** | 1. Карактар-биле оюн.  2. Оюн «Сыырткыыш» |  |  |
| **VI. Баштайгы быжыглаашкын** | 1. Тоолдуӊ утказыныӊ сайгарылгазы.   * Тоолдуӊ маадырлары кайда чурттап турарыл? (Кашпал Кара хемниң бажында, аксында, ортузунда). * Ийи шавылыг лама кандыг [үүлгедиг](file:///\\\\лгедиг) кылганыл? * Балыкчы Багай-оолдуӊ аас-кежиктиг апарган таварылгаларын сактып чугаалаңар. * Балыкчы Багай-оол Даӊгынаны чүге өске хаанга алзып алганыл? Канчалза эки турганыл? * Эжелекчи хаанны кол маадыр канчаар тиилээнил? Аӊаа кым, кандыг дуза чедиргенил? * Тоолда өске маадырлар бар-даа болза, чүге “Балыкчы Багай-оол” деп адааныл?  1. “Сюжеттиг илчирбе” тургузар. (Сюжетная цепочка) 2. Тоолдуӊ маадырларыныӊ дугайында чүнү билип алдыӊар? Характеристикалар бижиир. | Тоолдуӊ утказыныӊ сайгарылгазын кылыр, айтырыгларга харыылаар.  Сюжеттиг илчирбени башкының дузазы-биле кластерге чуруп көргүзер.  Чижек характеристикалар:  Хаан – эрге-чагырга туткан, бай-шыырак, ынчалза-даа чүгле бодунга ынак, чаңгыс уруун бодунуң амы-тынынга орнаптар.  Лама – эртем-билиглиг, алыксак-чиксек, мегечи, кажар, шажын даңгыраанга удур [үүлгедиг](file:///\\\\лгедиг) кылыр.  Багай-оол - ядыы, күш-ажылчы, ак сеткилдиг, эжинге шынчы, эгезинде балык-байлаң-биле амыдырап турар, ооң соонда сагынгыр-тывынгыр чоруу-биле хаанны тиилеп үнер.  Даңгына – аажок чараш, чеже-даа хаан кижиниң уруу болза, биче сеткилдиг. угаанныг, эжинге шынчы, сагынгыр-тывынгыр. | Бот-хуузунуӊ БӨА:өөреникчиниң бодунуӊ туружу, бодалы; өөредилгеге сонуургалы; бот-идепкейи, бот-медерели; бүгү кичээнгейни кичээлче углаары  *(Башкарлырының БƟА)* Уруглар боттары дилээр, тыварынга чаңчыгар. Бодунуң тып, кылып алганы ажыдыышкынынга боттары амырап, улам сеткил ханып ажылдаар арганы бээри. |
| **VII. Анаа быжыглаашкын** | 1. Ном-биле ажыл.   - Караты-Хаан чүге кашпал кара хемниң бажында чурттап турарыл?   1. «Эң-не сонуургаан чүүлүм» деп чурук-биле ажыл. Тоолда хамаарыштыр чуруктан чурааш, ооң адаанга адын тып бижиңер. 2. Таблица-биле ажыл.  |  |  | | --- | --- | | Балыкчы Багай-оолдуң аажы-чаңында кошкак талалары | Балыкчы Багай-оолдуң аажы-чаңында эки талалары | |  |  |  1. Овур-хевирлерге чогаадыг бижиир. (*Чижек чогаадыгларны башкы таныштырып номчуп бээр, оон уруглар бажыңга чедир мындыг хевирлиг кылдыр ажылдаар)*   **Караты-Хаан – сөзүнге шынчы эвес хаан.**  «Балыкчы Багай-оол» деп тоолда Караты-Хаан таарымча чок маадырларның бирээзи. Баштайгы дээрезинде хаан кеээргенчиг, ол мерген угаанныг езулуг ада-дыр деп номчукчу дораан хүндүлей бээр. Ынчалза-даа кижиниң эки-багы берге байдалда тодарап кээрин чон үе-дүптен шинчилээн. Караты-Хаан арат чонунга үлегер болуп шыдаваан. Хаанның аарыы улам дыңзыырга, ооң кошкак талазы илереп кээр. Ол шыдамыккай эвес, чүгле бодун бодаар кижи болур. Хаанга эргим чараш кызының амы-тыны безин херек чок апарганы хомуданчыг. Хаан кижи эткен сөзүнге ээ болбайн баар таварылгалар бары бо тоолдан илереп турар.  **Кижиниң шокары иштинде.**  Лама – кажар кижи. Ол ийи шавылыг, кашпал кара хемниң аксында чурттап чоруур. Сагыл-саңмарлыг хирезинде кадайлыг болуксай бээри элдептиг. Арта барып-барып төре чагырган хаанны хораннап, күш-шыдалын суларадып, өлүмче чыгап турар. Бодунуң күзелин чедип алыр дээш, бужар [үүлгедигден-даа](file:///\\лгедигден-даа) чалданмаан. Ламалар кижилерни угаадып сургаар, буянныг, шынчы орукту шилип алган улус. А бо лама шын амыдыралындан хенертен азып тенээн. «Кара сагыш башка халдаар», «артык сеткил ара дүжер» дээр. Бачыттыг лама боду өлүмге чедер.  **Балыкчы Багай-оол – кол маадыр.**  **Багай-оол** – тоолдуң кол маадыры. Ол чөвүрээ чадырлыг, ызырар калдар ыттыг. Оолдуң ада-иези-даа, кады төрээн чүвези-даа чок. Кашпал кара хемниң балык-байлаңы-биле хырнын тоттуруп, шөлээн чурттап чоруур.  Кашпал кара хемниң бажындан баткан алдын аптара Багай-оолдуң ыржым чуртталгазын доюлдурар. Кончуг чараш алдын даңгына орнунга ызырар калдар ыдын суккаш, бадырыпканы оолдуң сагынгыр-тывынгырын көргүскен. Балыкчы Багай-оол даңгынаны алзып алгаш, бактың-багын көре берген. Сүрүп чедер дээрге, чүзү-даа чок. Үш чыл иштинде Караты-Хаанның хоюн кадаргаш, хөлезининге дөңгүр көк буга, ийи шивегей, сандан сыптыг кымчы, адыг кежи чагы, бөрү кежи бөрт алган. Кызымак, шудургу болганының шаңналы ол болган. Ынак кадайын эгидип алыр сорулга-биле Багай-оол дайзыны апарган хаанның аалынче чорупкан. Моон алгаш көөрге, ол шынчы болгаш бергелерден чалданмас кижи болуп турар. Багай-оол мерген угаанныг даңгынаның дузазы-биле хаан болу берген. Балыкчы Багай-оол боду бөдүүн чондан үнген болгаш, чагырган чонунга каржы-дошкун болбас. Ол төлептиг хаан болур.  **Даңгына – угаанныг уруг.**  Даңгына хай-бачыттыг ламаның уржуундан, адазы бай Караты-Хаанның кээргел чогундан аптарага суктургаш, кашпал кара хемче октаттырган. Аңаа та кайы хире коргунчуг, кударанчыг болган чүве. Ооң амы-тынының камгалакчызы – балыкчы Багай-оол деп оол болур. Даңгына оолдуң бөдүүн биче сеткилинге, ажылгырынга таарзынып, эшсине бээр. Багай-оол-даа, алдын даңгына-даа кара сагыштыг бак кижилерден адырлып, тайбың болгаш найыралдыг чуртталганы туда бээрлер. «Даг дег караны довук дег ак базар» дээр. Ында хуулгаазын алдын даңгынаның үлүг-хуузу улуг. | 1.Чүге дизе ол хаан кижи. Ол чоннуң, күрүнениң бажында олуруп турар. Эрге-чагырга хаанның холунда, ынчангаш ол күштүг, түрлүг. Хем бажы арыг, ыдыктыг чер, ынчалза-даа ооң арын-нүүрү арыг эвес.  2. «Эң-не сонуургаан чүүлүм». Тоолдан сонуургаан үзүндүзүн чуруур.   |  |  | | --- | --- | | Балыкчы Багай-оолдуң аажы-чаңында кошкак талалары | Балыкчы Багай-оолдуң аажы-чаңында эки талалары | |  |  | | Чугаа сайзырадырының БӨА – чугаалажып турар кижизин дыңнап билири, эштериниң ажылын шын үнелеп билири  *(Билип алырының БѲА)* Бодунуң билир чүүлүнге даянып, таблица-биле ажылды кылып билири.  *(Башкарлырының БѲА)* Шын шиитпир үндүрүп билири, шилип алган шиитпирин бадыткап билири. |
| **V.Кичээлдиң түңнели (рефлексия)** | 1. Караты-Хаанны езулуг ада деп болур бе? Чүге? Бо хаан төре башкарарынга төлептиг бе? Чүге?  2. Лама бодунуң адынга төлептиг бе? Чүге? Лама кижиниң сагыыр 10 чугула дүрүмнерин билир силер бе?  3. «Балыкчы Багай-оол» деп тоолда сонуургаам чүүлүм»  4. Тоолдуң кол утказын чугаалаар күзелдиг уругларның аразынга мөөрей эрттирер. (конкурс на лучшего сказителя. Ребята рассказывают небольшой отрывок из сказки).  Кичээлди түңнеп, эки харыылаан уругларга демдектерни салыр. | Бердинген айтырыгларга боттарының бодалдарын илередир, чижектерге бадыткаар.  Тоолдуң кол утказын чугаалаар күзелдиг уругларның аразынга мөөрейге киржир. (конкурс на лучшего сказителя. Ребята рассказывают небольшой отрывок из сказки).  Демдектерин салдырар. | **Башкарлырының БӨА:** бодунуң болгаш эжиниң чедип алган чүүлүн үнелеп билири; салдынган сорулганы түңнээри  *(Бот-хуузунуң БѲА)* Улус мурнунга чүве чугаалап билири, арны чазыгары |
| **VI.Онаалга бээри** | Тоолдуң бирги, ийиги эгелеринге планнар тургузар.  Овур-хевирлерге чогаадыгны чедир ажылдаар. |  |  |